वेस्ट इन्डिजको अनपेक्षित बलियो ब्याटिङ
वेस्ट इन्डिजले अस्ट्रेलिया विरुद्धको दोस्रो डे नाइट टेस्टको पहिलो दिन बिहीबार अनपेक्षित रूपमा बलियो ब्याटिङको नमुना पेस गरेको छ । पाहुना टिमले पूरा दिन टिकेर ८ विकेटमा २ सय ६६ रन बनाएको छ ।
ब्रिसवेन — वेस्ट इन्डिजले अस्ट्रेलिया विरुद्धको दोस्रो डे नाइट टेस्टको पहिलो दिन बिहीबार अनपेक्षित रूपमा बलियो ब्याटिङको नमुना पेस गरेको छ । पाहुना टिमले पूरा दिन टिकेर ८ विकेटमा २ सय ६६ रन बनाएको छ ।दिनको खेल समाप्त हुँदा केभिन सिंक्लयेर १६ रन बनाएर खेलिरहेका छन् । टस जितेर पहिले ब्याटिङको निर्णय गरेको वेस्ट इन्डिजका लागि जोसुआ डा सिल्भाले सर्वाधिक ७९ रन बनाए ।उनले नथान लियोनको बलआउट आउन हुन अगाडि ७ चौका प्रहार गरे । यस्तै केभम हजले ७४ रनको योगदान दिए । अस्ट्रेलियाली बलरमध्ये माइकल स्टार्क सर्वाधिक सफल रहे । उनले ६८ बलमा ४ विकेट लिएका छन् । यस्तै जस हेडलउडले २ विकेट लिएका छन् । 